stanford-oval/wikipedia huggingface dataset:
הנידחים
מחברי הקבוצה

ששת הראשונים היו אלו שהישיבה הרחיקה בפועל, השאר לא הורשו לחזור על ידי הנהלת הישיבה וחלקם החליטו מרצונם שלא לחזור, (לגבי הרב משה דוב הלוי לא ברור אם בפועל הוציאו או שיצא מעצמו).
הרב אליעזר דוד פאל ממונטריאול-מונסי (נפטר כ' אדר תשע"ב, 2012), מראשי הקבוצה. מחבר ספרי "חשב האפוד" על מסכת אבות, מסכת כלים ועוד.
הרב משה בער בעק, חתנו של הרב זאב (וועלוועל) אייזנבאך (נפטר תשפ"א, 2021). מהמנהיגים הרוחניים של נטורי קרתא. הוא וקבוצתו נפגשו עם נשיא איראן מחמוד אחמדינז'אד.
הרב יוסף בנימין רובין (נפטר תש"ע, 2010), ממנהיגי הקהילה בירושלים, מחברי הנהלת אתרא קדישא, וממקימי "הוועד לטוהר המחנה".
הרב חיים שנעבאלג.
הרב שלום אדלער.
הרב מרדכי (מוטל) ווייס
הרב מרדכי שטיין, אב"ד פאליטשאן בורו פארק, מהמורדים הבודדים שהיה ממשפחה של חסידי ויז'ניץ גם לפני המלחמה - ולאחר השתדלותו של אביו שהיה חברו של רבי משה יהושע מימיהם בישיבת ויז'ניץ בוויז'ניצא, נתקבל בחזרה בחסידות לראש השנה תשכ"ה. לאחר שעבר לברוקלין בתשכ"ז, הפך לחסידו של רבי מרדכי הגר מוויז'ניץ מונסי, קרוב משפחתו.
הרב מנחם מנדל מונדרר, לימים האדמו"ר מקוסוב-ירושלים. חזר לחסידות כעבור שנה ומחצה, בשבת חנוכה תשכ"ה. המשיך להגיע לויז'ניץ עד ראש השנה תשמ"ד, אז הורחק הבן רבי ישראל הגר מהחסידות.
הרב ברוך שטרן (נפטר תשע"ב, 2012), מקהילת ויז'ניץ מונסי בירושלים.
הרב משה ברוך ווייס, היה משגיח לצעירים בישיבת ווישניץ.
הרב אהרן משה שווארץ, גיסו של האחרון.
האחים, הרב ישראל אברהם, משה אליהו, דוד צבי קלאר.
הערות שוליים

↑  הרה"צ מנקיי הדעת דירושלים ר' יוסף בנימין רובין זצ"ל בפורום בחדרי חרדים.
ערך זה הוא קצרמרבנושא יהדות. אתם מוזמנים לתרום לוויקיפדיה ו.
ג'וזף קנדי השלישי

ג'וזף (ג'ו) פטריק קנדי השלישי (באנגלית: Joseph Patrick "Joe" Kennedy III; נולד ב-4 באוקטובר 1980) הוא פוליטיקאי אמריקאי חבר המפלגה הדמוקרטית. כיהן כנציג המחוז הרביעי של מסצ'וסטס בבית הנבחרים של ארצות הברית. כיום הוא מכהן כ"שליח המיוחד של ארצות הברית בצפון אירלנד".
ביוגרפיה

קנדי נולד בשכונת ברייטון בבוסטון שבמסצ'וסטס. הוא בנם של חבר הקונגרס ג'וזף קנדי השני ורעייתו שיילה ראוץ' ונכדם של אתל ורוברט קנדי. יש לו אח תאום בשם מת'יו. הוריו התגרשו כשהיה בן 11.
ב-2003 סיים תואר ראשון במדעי הניהול והנדסה באוניברסיטת סטנפורד וב-2009 תואר JD במשפטים מאוניברסיטת הרווארד. הוא התנדב לחיל השלום ובשנים 2004 עד 2006 השתתף במשימות ברפובליקה הדומיניקנית ובפוארטו ריקו. כעורך דין עבד כעוזר לתובע המחוזי במחוז מידלסאקס ובמחוז קייפ קוד והאיים סביבו.
בנובמבר 2012 ניצח ברוב של 61% בבחירות לנציגות המחוז הרביעי בבית הנבחרים של ארצות הברית. הוא זכה ברוב גדול בבחירות לכהונה נוספת בנובמבר 2014 כשהתמודד ללא תחרות מצד נציגי מפלגות גדולות אחרות ולכהונה נוספות ב-2016 וב-2018. הוא כיהן כחבר בוועדת האנרגיה והמסחר.
ב-2018 נבחר על ידי המפלגה הדמוקרטית לשאת את נאום התגובה של המפלגה לנאום מצב האומה של דונלד טראמפ. קנדי הודיע כי אין בכוונתו להתמודד מחדש בבחירות 2020 לבית הנבחרים. פרישתו זו באה לאחר שהחליט להתמודד בבחירות המקדימות במפלגה הדמוקרטית לייצוג מסצ'וסטס בסנאט של ארצות הברית נגד הסנאטור המכהן אד מרקי. במסע הבחירות שלו לסנאט הביעו תמיכה מספר אישים דמוקרטים בהם קירסטן סינמה, גיל סיסנרוס, סטפני מרפי, ג'ון לואיס ואחרים. בבחירות המקדימות עצמן הפסיד קנדי למרקי ברוב גדול.
קנדי נשוי ללורן ומתגורר בברוקליין שבמסצ'וסטס. הם הורים לבת ובן.
הערות שוליים

↑  ראסל ברמן, The 2020 Congressional-Retirement Tracker, באתר The Atlantic‏, 12 בדצמבר 2019 (באנגלית)
↑  פול לה-בלאנק ואלכס רוג'רס, Rep. Joe Kennedy kicks off primary challenge against Sen. Ed Markey, באתר CNN‏, 21 בספטמבר 2019 (באנגלית)
↑  סטיב לה בלאנק, Markey defeats Kennedy III in Massachusetts’ Senate primary, באתר AP‏, 1 בספטמבר 2020 (באנגלית)
↑  כישלון היסטורי של המשפחה: ג'ו קנדי ה-3 הפסיד בפריימריז במסצ'וסטס, באתר וואלה, 2 בספטמבר 2020
| --- | --- |
בקרת זהויות :  PLWABN: 9810556701005606  GND: 1212775708  US Congress: K000379  VIAF: 87152138600810981662   WorldCat (עם VIAF): 87152138600810981662
פלקנסטרו רג'אנה

ההיכל הביתי ג'וליו ביגי מבפנים
פלקנסטרו רג'אנה (באיטלקית: Pallacanestro Reggiana) הידועה גם בשם החסות גריסין בון רג'ו אמיליה, היא קבוצת כדורסל איטלקית מהעיר רג'ו אמיליה, המתמודדת בליגת העל האיטלקית.
היסטוריה

הקבוצה הוקמה בשנת 1974 על ידי שלושה חברים ושיחקה בתחילת הדרך בצבעים כחול ולבן. בסיום עונת 1983/84 העפילה לראשונה לליגה הבכירה. מאז התנדנדה הקבוצה מספר פעמים בין הליגה הראשונה לשנייה. בעונת 1997/98, לאחר שסיימה במקום ה-11 בטבלה, הגיעה הקבוצה עד לסדרת חצי גמר הפלייאוף והפסידה לקבוצת פורטיטודו בולוניה 3-0. בעונת 2004/05 הגיעה הקבוצה עד לגמר הגביע האיטלקי והפסידה לקבוצת בנטון טרוויזו 74-64. לאחר שהעפילה בסיום עונת 2011/12 בחזרה לסרייה A, סיימה הקבוצה במקום השישי (שיא מועדון) והפסידה בסדרת רבע גמר הפלייאוף לקבוצת וירטוס רומא 3-4.
היסטוריה > במסגרת אירופאית

בעונות 1997/98 (מוקדמות), 1998/99 (שלב הבתים), 1999/00 (שלב הבתים עם מכבי חיפה) השתתפה הקבוצה בגביע קוראץ'. בעונת 2002/03 השתתפה בצמפיונס קאפ. ובעונת 2005/06 הגיעה הקבוצה עד לרבע גמר גביע יול"ב, בו הפסידה לקבוצת המופארם ורשאץ' 165-147 בסיכום שני מפגשים. בעונת 2013/14 השתתפה הקבוצה בשלב הבתים של היורוצ'לנג' והגיעה עד לגמר, בו ניצחה את קבוצת טריומף ליוברצי 65-79. בעונת 2015/2016 מתמודדת הקבוצה במסגרת היורוקאפ.
מאז שנת 1980 מארחת הקבוצה בארמון הספורט ג'וליו ביג'י שנבנה בשנת 1968 ומכיל 3,500 מקומות.
תארים והישגים

סרייה A :
סגנית: 2015
חצי גמר: 1998
הגביע האיטלקי
גמר: 2005
חצי גמר: 2014
גביע יול"ב :
רבע גמר: 2006
יורוצ'לנג' :
זכייה (1): 2014
דרושפאקה

דרושפאקה ספור קולובו (בטורקית: Darüşşafaka Spor Kulübü) היא קבוצת כדורסל טורקית מהעיר איסטנבול, המתמודדת בליגת העל הטורקית.
היסטוריה

הקבוצה הוקמה ב-4 ביוני 1951, וזכתה בשתי אליפויות ליגת העל הטורקית בעונות 1960/1961 ו-1961/1962. במשך 30 השנים הרבות התנדנדה דרושפאקה בין שתי הליגות הבכירות בטורקיה, והחל משנת 1993 הפכה לקבוצה קבועה בליגת העל. בעונת 2009/2010 רשמה מאזן שלילי עם 6 ניצחונות לעומת 24 הפסדים, סיימה במקום האחרון בליגת העל והודחה לליגת המשנה.
בשנת 2013 הקונצרן הטורקי "דוגוס" החל לתת חסות מסחרית לקבוצה, מה שהעשיר את כיסה והפך אותה לאחת הקבוצות האמידות בטורקיה. בעונת 2013/2014 זכתה דרושפאקה באליפות ליגת המשנה הטורקית והיא חזרה להשתתף בליגת העל. בעונה הבאה סיימה הקבוצה במקום השלישי בליגה, אחרי פנרבחצ'ה ואנאדולו אפס, אך הפסידה לטרבזונספור(אנ') בשלב רבע הגמר.
בעונת 2015/2016 זכתה דרושפאקה בכרטיס חופשי להשתתפות ביורוליג, וסיימה את העונה בשלב ה-"Top-16" מבלי להעפיל לרבע הגמר. בליגה הטורקית הפסידה הקבוצה לאנאדולו אפס בסדרת חצי הגמר, ולפנרבחצ'ה במשחק גמר הגביע. לקראת עונת 2016/2017 מונה דייוויד בלאט למאמן הקבוצה. בעונת 2017/2018 זכתה בגביע היורוקאפ, לאחר שגברה על לוקומוטיב קובאן בצמד משחקי הגמר.
בקיץ 2018 עזב בלאט את הקבוצה, והוחלף על ידי המאמן סלצ'וק ארנאק(אנ'). את עונת 2018/2019 סיימה במקום ה-16 והאחרון ביורוליג, ובמקום העשירי בליגה הטורקית.
בחודש מאי 2020 נודע כי הקבוצה תעבור לשחק בליגת האלופות בכדורסל של פיב"א.
אולם ביתי

דרושפאקה מארחת את משחקיה בליגה הטורקית באולם דרושפאקה אייהן שאהנק(אנ'), המכיל 3,500 מקומות ישיבה. משחקיה ביורוליג מתקיימים בפולקסווגן ארנה איסטנבול(אנ'), בו 5,240 מקומות ישיבה, מתוכם 240 בתאי צפייה אישיים.
תארים והישגים

ליגת העל הטורקית:
אליפות (2): 1961, 1962
מקום שני: 1960
גביע הליגה הטורקית:
מקום שני: 2002, 2016
יורוקאפ:
זכייה (1): 2018
ליגת המשנה הטורקית :
אליפות: 2014
ליגת הכדורסל של איסטנבול:
אליפות: 1960
סגל הקבוצה

סגל הקבוצה, נכון לתאריך 16 באוקטובר 2019:
| לאום | שחקן | גובה | עמדה |
| --- | --- | --- | --- |
| ארצות הברית | גארי בראון(אנ') | 1.85 | PG |
| טורקיה | קרטל אוזמיזרק(אנ') | 1.88 | PG |
| טורקיה | דורוק דורה | 1.88 | PG |
| טורקיה | סינאן גולר | 1.92 | SG |
| טורקיה | דוגוס אוזדמירוגלו(אנ') | 1.94 | SG |
| ארצות הברית | דורון לאמב | 1.97 | SF |
| ארצות הברית | בונזי קולסון | 1.98 | SF |
| טורקיה | ארקן וייסלוגלו | 2.00 | SF |
| טורקיה | ברק דמיר | 2.04 | PF |
| טורקיה | טרוי סלים סאב | 2.05 | PF |
| ארצות הברית | ג'רוד ג'ונס | 2.05 | PF |
| גרמניה | מהיר אגווה | 2.06 | C |
| טרינידד וטובגו | ג'ונתן המילטון | 2.13 | C |
| טורקיה | אמירקן קושוט | 2.16 | C |
הערות שוליים

↑  סיכום עונת 2009/2010 של דרושפאקה, באתר tblstat.net
↑  Proposed team list for the 2015-16 Turkish Airlines Euroleague and Eurocup, באתר הרשמי של היורוליג, 29 ביוני 2015
↑  רועי גלדסטון, ‏רשמית: בלאט מונה למאמן דרושפאקה וחתם לשנתיים, באתר ערוץ הספורט, 1 ביוני 2016
↑  האולמות הביתיים של דרושפאקה, באתר הרשמי של הקבוצה(הקישור אינו פעיל, 28.3.2020)
| --- | --- |
בקרת זהויות :  LCCN: no2011082820  VIAF: 30145424510186831398   WorldCat (עם VIAF): 30145424510186831398 
דייוויד בלאט, מאמן הקבוצה בין השנים 2016–2018
ויטה טביליסי

ויטה טביליסי (בגאורגית: თბილისის ვიტა) הייתה קבוצת כדורסל מקצוענית מהעיר טביליסי, ששיחקה בליגת העל הגאורגית וביורוקאפ.
היסטוריה

הקבוצה הוקמה בשנת 1992 על ידי איש העסקים הגאורגי טמור דטיקשוילי ונקראה על שם הבנק שבבעלותו. החלה לשחק באותה שנה בליגת העל הגאורגית, שהוקמה במקביל. הקבוצה זכתה ב-7 אליפויות, מתוכן 6 רצופות.
בשנה השנייה להיווסדה, זכתה הקבוצה באליפות הראשונה שלה. בשנת 1999, החלו במועדון בעיות כלכליות והקבוצה שינתה את שמה לגאוטסל בעקבות ספונסר חדש.
כמו כן, המועדון השתתף במוקדמות היורוליג בעונות 1994/1995 ו'1995/1996 (הפסדים לברוצ'ני ריגה ולז'לגיריס קובנה בהתאמה). בשני המקרים ללא הצלחה. בעונת 1996/1997 השתתפה בגביע האירופי ולא עברה את שלב הבתים.
בסיום עונת 2007/2008, לאחר שסיימה במקום הרביעי והגיעה לחצי גמר הפלייאוף, התפרקה הקבוצה סופית. בשנת 2015 הקבוצה הוקמה מחדש והתקבלה לליגה המאוחדת של VTB.
הישגים ותארים

הליגה הגאורגית :
אליפות (7): 1992/93, 1993/94, 1994/95, 1995/96, 1996/97, 1997/98, 2004/05
טור לורן

במתמטיקה, ובפרט באנליזה מרוכבת, טור לורן (Laurent) הוא טור מהצורה  \sum _{n=-\infty }^{\infty }a_{n}z^{n}. כלומר, זהו טור חזקות שבו מופיעות גם חזקות שליליות. הטור נקרא על שם מי שגילה אותו לראשונה, המתמטיקאי פייר אלפונס לורן.
טור לורן מהווה הכללה של טור טיילור, וניתן להשתמש בו כדי לתאר מספר רב יותר של פונקציות מאשר באמצעות טור טיילור - בעיקר עוסקים בו לתיאור פונקציות מרוכבות. כל פונקציה אנליטית בטבעת ניתנת בה לפיתוח כטור לורן (להבדיל מפונקציות שאנליטיות בעיגול, ואותן ניתן להציג באמצעות טור טיילור).
באופן כללי, כל טור מפותח סביב נקודה כלשהי (רגולרית או סינגולרית). אם הטור מפותח סביב הנקודה  c אז צורתו תהיה  \sum _{n=-\infty }^{\infty }a_{n}(z-c)^{n}. הטור מתכנס בטבעת  r<|z-c|<R, כאשר רדיוס ההתכנסות הפנימי  r  ורדיוס ההתכנסות החיצוני  R נתונים ע"י:
r=\limsup _{n\to \infty }|a_{-n}|^{1/n}
1/R=\limsup _{n\to \infty }|a_{n}|^{1/n}
נציין כי  R יכול להיות אינסוף (כאשר  \limsup _{n\to \infty }|a_{n}|^{1/n}=0).
כאשר פונקציה מפותחת לטור לורן סביב נקודת סינגולריות מבודדת שלה (הדבר אפשרי כי בסביבה מנוקבת של נקודת סינגולריות מבודדת הפונקציה אנליטית) נקבע סוג נקודת הסינגולריות לפי מספר החזקות השליליות בפיתוח לורן:
אם אין כלל חזקות שליליות בפיתוח לורן (כלומר, זהו בעצם פיתוח טיילור) - הנקודה היא רגולרית או סינגולרית סליקה.
אם יש מספר סופי של חזקות שליליות, כשהשלילית ביותר היא  -N, הנקודה היא קוטב מסדר  N.
אם יש אינסוף חזקות שליליות ורדיוס ההתכנסות הפנימי הוא 0, הנקודה היא נקודה סינגולרית עיקרית (ראו דוגמה 3 להלן). הערה: כאשר יש אינסוף חזקות שליליות ורדיוס ההתכנסות הפנימי גדול מ-0, הפונקציה עשויה אף להיות רגולרית ב-c (כמו שניתן לראות בדוגמה 1 להלן).
החלק של הטור שמכיל את החזקות השליליות נקרא החלק העיקרי של הטור.
דוגמאות

נביט בפונקציה  {\frac {1}{1-z}}: בעיגול  |z|<1 קיים לה פיתוח טיילור סביב  z=0:  {\frac {1}{1-z}}=\sum _{n=0}^{\infty }z^{n} (זהו טור הנדסי מתכנס). זהו למעשה טור לורן של הפונקציה בטבעת  0<\left\vert z\right\vert <1. אנו רוצים לראות כיצד ניתן לתאר את הפונקציה גם "מעבר" לעיגול הזה. נשים לב כי  \ {\frac {1}{1-z}}=-{\frac {1}{z}}\cdot {\frac {1}{1-{\frac {1}{z}}}}=-{\frac {1}{z}}\cdot \sum _{n=0}^{\infty }\left({\frac {1}{z}}\right)^{n}=-\sum _{n=0}^{\infty }{\frac {1}{z^{n+1}}}=-\sum _{n=-\infty }^{-1}z^{n}. גם פיתוח זה התבסס על ההיכרות שלנו עם נוסחת הטור ההנדסי המתכנס. במקרה זה הפעלנו אותה על הפונקציה  {\frac {1}{1-{\frac {1}{z}}}} ולכן הפיתוח מתכנס בתחום  \left|{\frac {1}{z}}\right|<1, כלומר  1<\left\vert z\right\vert . גם טור זה הוא טור לורן של הפונקציה סביב  z=0, רק בטבעת אחרת:  1<\left\vert z\right\vert <\infty , הטבעת של המישור כולו, פרט לעיגול היחידה.  טור לורן של פונקציה זו סביב  z=1 הוא פשוט  -(z-1)^{-1}.
נתבונן בפונקציה  f(z)={\frac {\sin z}{z^{2}}}. ניעזר בטור טיילור של פונקציית הסינוס, ונקבל פיתוח לורן ל- f סביב  z=0:     f(z)={\frac {\sin z}{z^{2}}}={\frac {z-{\frac {z^{3}}{3!}}+{\frac {z^{5}}{5!}}-{\frac {z^{7}}{7!}}+\cdots }{z^{2}}}={\frac {1}{z}}-{\frac {z}{3!}}+{\frac {z^{3}}{5!}}-{\frac {z^{5}}{7!}}+\cdots .
f(z)=e^{-1/z^{2}}. נמצא את טור לורן שלה סביב   z=0 באמצעות הטור הידוע של האקספוננט:  e^{-1/z^{2}}=\sum _{n=0}^{\infty }(-1)^{n}\,{z^{-2n} \over n!}. ניתן להיווכח שהטור מתכנס בטבעת  0<\left\vert z\right\vert <\infty . בטור יש אינסוף חזקות שליליות וגם רדיוס ההתכנסות הפנימי הוא  0, ולפיכך נסיק כי  z=0 היא נקודה סינגולרית עיקרית.  הערה: נשים לב כי עבור הפונקציה הממשית  f(x)=e^{-1/x^{2}}, הנק'  x=0 היא נקודה סינגולרית סליקה (הגבול של הפונקציה ב- 0 הוא  0). למעשה, אם נגדיר  f(0)=0 נקבל פונקציה חלקה ב- \mathbb {R}  (גזירה אינסוף פעמים בכל מקום, כולל ב- x=0), אך לא אנליטית ב-  x=0, שכן טור טיילור שלה סביב נק' זו הוא  0 זהותית, ולא מזדהה עם הפונקציה בשום סביבה של  x=0.
ראו גם

שדה טורי לורן
Spare

| --- | --- |

 מידע כללי
 מאת:  הנסיך הארי, דוכס סאסקס, ג'יי אר מורינגר 
 שפת המקור:  אנגלית 
 סוגה:  ספר זיכרונות 
 הוצאה
 הוצאה:  פינגווין רנדום האוס 
 תאריך הוצאה:  10 בינואר 2023 
 
"ספייר" עומד למכירה בלונדון, ינואר 2023
Spare הוא ספר זיכרונות מאת הנסיך הארי, דוכס סאסקס, אשר יצא לאור ב-10 בינואר 2023. הוא נכתב על ידי סופר הצללים ג'יי אר מורינגר, ופורסם על ידי Penguin Random House. הספר בן 416 עמודים וזמין בפורמטים דיגיטליים, בכריכה רכה וכריכה קשה ותורגם לחמש עשרה שפות. יש גם מהדורת ספר מוקלט של 15 שעות, בו הארי מספר את הסיפור בעצמו.
הספר, לו הייתה ציפייה רבה, לווה במספר ראיונות שידור גדולים. הארי מפרט את ילדותו ואת ההשפעה העמוקה של מותה של אמו, דיאנה, נסיכת ויילס, כמו גם שנות העשרה הבעייתיות שלו, וההצבה שלו, לאחר מכן באפגניסטן עם הצבא הבריטי. הארי כותב על מערכת היחסים שלו עם אחיו, הנסיך ויליאם, ואביו, המלך צ'ארלס השלישי, ועל נישואי אביו לקמילה פרקר בולס. הארי כותב על חיזוריו ונישואיו לשחקנית האמריקנית מייגן מרקל ועל הפרידה של בני הזוג לאחר מכן מתפקידם המלכותי.
שם הספר נובע מהביטוי האנגלי "Heir and Spare" (אנ') המכוון לבני המונרך המכהן שמטרתו להשאיר את הכתר בתוך המשפחה כאשר הבכור מיועד להיות יורש העצר והשני כזכר נוסף למקרה והבכור יספה בתאונה או לא יזכה לרשת את הכתר. הארי מציין בספר כי הרגיש "סרח עודף" לאחר שהבין כי לא ירש את הכתר לעולם וחי בצילו של אחיו.
ביקורות

ספייר קיבל ביקורות מעורבות עד חיוביות ממבקרים, חלקם ששיבחו את הפתיחות של הארי אך היו ביקורתיים על הכללת יותר מדי פרטים אישיים. על פי ספר השיאים של גינס, הפך הספר ל"ספר העיון הנמכר ביותר בכל הזמנים" בתאריך יציאתו לאור.
הערות שוליים

↑
ערך זה הוא קצרמרבנושא ספרים. אתם מוזמנים לתרום לוויקיפדיה ו.
לי ולך

| --- | --- |

 שיר בביצוע אריק איינשטיין וגאולה נוני
 יצא לאור:  1964
 סוגה:  שיר אהבה
 שפה:  עברית
 כתיבה:  דידי מנוסי
 לחן:  יוחנן זראי
"לי ולך" הוא אחד משירי האהבה הידועים והפופולריים בישראל. את השיר כתב הפזמונאי דידי מנוסי והלחין יוחנן זראי עבור הסרט "סלאח שבתי" בשנת 1964.
רקע

השיר הוקלט לראשונה במסגרת הפסקול של הסרט "סלאח שבתי" משנת 1964. את השיר ביצעו במקור אריק איינשטיין וגאולה נוני, המגלמים בסרט זוג אוהבים. השיר נכלל באלבום החמישי והאחרון בסדרת "ארץ ישראל הישנה והטובה" בביצוע אריק איינשטיין משנת 1984.
גרסאות כיסוי

שלישיית ארבל באלבומם "דבר אלי בפרחים" (1966).
אריק סיני באלבומו "שירים חוזרים" (1982), להקת "טנגו" בהנהגת מיקי שביב ביצעו את השיר בסגנון רגאיי (1986).
נינט טייב ואושרי כהן וכן יעל שרוני וסער בדישי במסגרת סדרת הטלוויזיה "השיר שלנו 2" (2005).
רן דנקר במסגרת סדרת הטלוויזיה "דני הוליווד" (2008).
רוני דלומי ואלעד שמואלי במופע מחווה ליוחנן זראי (2010).
תובל שפיר ואליאנה תדהר במופע מחווה לאריק איינשטיין בערוץ הילדים (2011).
הילדים שון גיטלמן וליבי פנקר בעונה הראשונה של תוכנית הטלוויזיה "בית ספר למוסיקה" (2011).
הערות שוליים

1 2  לי ולך [דף שיר], באתר הספרייה הלאומית
↑  דודי פטימר, שלישיית ארבל - לי ולך- 1966, באתר יוטיוב, ‏9.8.2013
↑  משירי ארץ ישראל הישנה והטובה, אריק סיני - לי ולך, באתר יוטיוב, ‏10.3.2011
↑  ז'אן פול זימבריס, לי ולך - טנגו (1986), באתר יוטיוב, ‏7.12.2022
↑  השיר שלנו 2 | אושרי כהן ונינט טייב - לי ולך, באתר יוטיוב, ‏4.10.2020
↑  לי ולך - יעל שרוני וסער בדישי, באתר יוטיוב, ‏23.3.2012
↑  רן דנקר - לי ולך (דני הוליווד), באתר יוטיוב, ‏15.1.2020
↑  לי ולך-רוני דלומי וגלעד שמואלי, באתר יוטיוב, ‏30.11.2011
↑  ערוץ הילדים, תובל ואליאנה - לי ולך - שרים אריק איינשטיין, באתר יוטיוב, ‏26 בנוב׳ 2015
↑  "לי ולך" ביצוע שון גיטלמן וליבי פנקר, באתר יוטיוב, ‏15.2.2012
הספרייה הווירטואלית של מטח

| --- | --- |
סמליל המרכז לטכנולוגיה חינוכית

דף הבית של האתר בראשית שנת 2014
 סוג:  אתר אינטרנט 
 תקופת הפעילות:  2000–הווה (כ־25 שנים) 
 www.lib.cet.ac.il
 
הספרייה הווירטואלית של מטח היא אתר אינטרנט של המרכז לטכנולוגיה חינוכית (מטח), שכלל מידע לימודי שנאסף ממגוון רחב של מקורות. באתר ניתן למצוא מונחונים, מאמרים, פרקים מספרים, תצלומים, ציורים וקישורים לאתרי אינטרנט (בנושאים כגון: מדעי החברה, מדינת ישראל, מדעים, אמנות, יהדות, עם ישראל ועוד). הפרטים המופיעים במאגר המידע הם בגישה פתוחה, ונלקחו מספרים, כתבי עת, חוברות ותקליטורים בהסכמת בעלי זכויות היוצרים. חלק מהפריטים נכתבו במיוחד עבור המיזם.
האתר נוסד בשנת 2000 בסיועה של קרן קשת. מאגר המידע שעומד בבסיס הספרייה הווירטואלית, מבוסס על 15 שדות הקטלוג של הדבלין קור (Dublin core), ההכרחיים לקטלוג ומפתוח של פריטים אינטרנטיים.
צ'או צ'או

| --- | --- |

 ארץ מוצא:  סין
 קבוצה:  כלבי שפיץ
 תכונות
 משקל:  25–30 ק"ג
 גובה כתפיים:  46–51 ס"מ
 גובה:  48 ס״מ 
 
צ'או-צ'או
צ'או צ'או (באנגלית: Chow Chow) הוא גזע כלבים השייך לכלבי השפיץ ומוצאו במזרח הרחוק. הצ'או צ'או הוא כלב יוצא דופן בשל לשונו ופיו הסגולים ובשל רגליו האחוריות הישרות לחלוטין.
היסטוריה של הגזע

הצ'או צ'או הוא אחד מגזעי הכלבים העתיקים ביותר. מוצאו הרשמי הוא מסין, אך יש הטוענים שמונגוליה היא מולדתו האמיתית ומסתמכים על ממצאים המראים שכבר לפני 3000 שנים השתמשו המונגולים בכלבים כבדים ושחורי-פה כבכלבי מלחמה. במשך רוב ההיסטוריה שלו, שימש הצ'או צ'או כלב ציד פראי. ידוע גם שהוצב ככלב שמירה במקדשים, ויוחסו לו כוחות מיסטיים ועל טבעיים שעזרו כביכול בגירוש כוחות האפלה. במאות האחרונות גידלו אותו הסינים לצורכי אכילת בשרו וסחר בפרוותו. הגזע הגיע לאירופה לקראת סוף המאה ה-19 בספינות סחר אנגליות יחד עם סחורה נוספת מהמזרח. בבריטניה אומץ על ידי המלכה ויקטוריה, הנסיכה מוויילס, וגבירות אחרות מבנות האצולה.
מבנה כללי

גובה: 46–51 ס"מ. משקל: 25–30 ק"ג.
פרוות הכלב ארוכה, סבוכה ועבה. צבעה אחיד והיא בצבעים: קרם, חום בהיר, כחול אפור, אדמוני או שחור.
הגזע ניחן בשני מאפיינים מיוחדים:
פיו ולשונו בצבע כחול או שחור.
רגליו האחוריות ישרות לגמרי, הן מקשות על הליכתו, ועושות אותה נוקשה ומגושמת.
גזע זה קשה לריבוי.
תוחלת חייו כ-15 שנים.
ארטלנד דראגונס

ההיכל הביתי, ארטלנד ארנה
ארטלנד דראגונס (בגרמנית: Artland Dragons) היא קבוצת כדורסל גרמנית מהעיר קווקנבריק שבמדינת סקסוניה התחתונה, המתמודדת בליגה הגרמנית השנייה.
היסטוריה

הקבוצה הוקמה בשנת 1955. בסיום עונת 2002/2003 העפילה לבונדסליגה.
הקבוצה זכתה בגביע הגרמני בעונת 2007/2008, לאחר ניצחון בגמר מול קבוצת EnBW לודוויגסבורג. בנוסף הגיעה פעם אחת עד לגמר הפלייאוף (2006/2007) אך הפסידה את האליפות לקבוצת ברוז במברג.
הקבוצה משתתפת במפעלים אירופאים מאז עונת 2007/2008. בין היתר: בגביע יול"ב, ביורוצ'לנג' וביורוקאפ.
הקבוצה מקיימת את משחקיה מאז שנת 2003 בארטלנד ארנה המכיל 2,812 מקומות ישיבה.
שחקנים בולטים בסגל

גרמניה פלוריאן הארטנשטיין
גרמניה גואידו גרונהייד
ארצות הברית אנתוני קינג
ארצות הברית אדם הס
ארצות הברית דארן פן
תארים והישגים

הבונדסליגה:
מקום שני: 2007
חצי גמר: 2011, 2012
הגביע הגרמני:
זכייה (1): 2008
גמר: 2007
חצי גמר: 2006, 2011
יורוצ'לנג' :
רבע גמר: 2012
VAZ 2106

| --- | --- |

 מאפיינים כלליים
 יצרן:  אווטוואז
 שנות ייצור:  1975-2006
 מודל קודם:  VAZ-2103 
 מודל אחריו:  VAZ 21099
 סיווג:  משפחתית
 פלטפורמה:  מנוע קדמי, הנעה אחורית
 אורך:  4166 מ"מ
 רוחב:  1611 מ"מ
 גובה:  1440 מ"מ
 משקל:  1045 ק"ג
 בסיס גלגלים:  2,424 מ"מ 
 מפרט טכני
 מנוע:  ארבעה צילינדרים, 1.57 ליטר, בנזין
 הילוכים:  ידני: 4-5 הילוכים
 
VAZ 2106 (ברוסית: ВАЗ-2106) היא מכונית נוסעים סובייטית ממשפחת מכוניות "ז'יגולי" שהייתה מיוצרת במפעל אווטוואז בעיר טוליאטי במהלך השנים 1975-2006. במהלך תקופה זו בקו הייצור של המפעל בטוליאטי ובמפעלים נוספים נבנו כ-4.3 מיליון מכוניות. בשפת העם המכונית מכונה "השישייה".
רקע

ב-11 באוגוסט 196 נחתם הסכם בין ברית המועצות לבין חברת פיאט על הקמת מפעל לייצור מכוניות חדש. בהתאם להסכם המפעל היה צריך לייצר מכוניות על בסיס פיאט 124 עם התאמות נדרשות. המכוניות הראשונות היו מדגם VAZ 2101 ובמקביל איתם החל ייצור מכוניות מדגם משופר VAZ 2103. בשנת 1974 הוחלט שיש להתחיל בתכנון דגם חדש שיחליף את VAZ 2103. רוב השינויים בנוסף למנוע חדש התמקמו בהוזלת הדגם ושינויי ייצוב. כמו כן הוחלט להתקין במכונית החדשה מנוע חזק יותר.
ייצור סדרתי של מכוניות מדגם VAZ 2106 החל ב-21 בפברואר 1976. במהלך שנות ייצור הוכנסו מספר שינויים. השינויים כללו שינויי תצורה המכונית, שינויים במערכת בלמים ומעבר לתיבת הילוכים בעלת 5 הילוכים.
בסוף המאה ה-20 ייצור מכוניות מדגם זה עבר למפעלים נוספים - בשנת 1998 החל ייצור במפעל בעיר סיזרן, ב-2001 וחרסון (אוקראינה) ובשנת 2002 באיז'בסק. במפעל זה ייצור מכוניות מדגם VAZ 2106 נמשך עד לשנת 2006. הרכב הופיע כניידת של משטרת סנקט פטרבורג בסרט הג'יימס בונד, "גולדן איי".
במשך תקופה ארוכה (1976-1982) מכונית VAZ 2106 היה הדגם היוקרתי מייצור אווטוואז. זאת בעקבות אמינותה ונוחות תחזוקה. גם בתחילת שנות ה-2000 למכונית היה ביקוש בעקבות מחיר זול יחסית ולמרות היא כבר לא יכלה להתחרות עם מכוניות מדגמים שתוכננו בסוף המאה ה-20.
לארץ הגיעה VAZ 2106 ביבוא אישי עם גלי עליה מברית המועצות בסוף שנות השמונים תחילת שנות התשעים - ביבוא אישי בלבד.
דגמים

VAZ 2106 - הדגם הבסיסי
VAZ 21060 - דגם עם מנוע מתקדם שהיה מיוצר במפעל באיז'בסק
VAZ 21060 - דגם עם מנוע זהה ל-VAZ 2103
VAZ 21062 - דגם בסיסי המתואם לארצות עם תנועה בצד שמאל.
VAZ 21063 - דגם עם מנוע משופר
VAZ 21064 - דגם VAZ 21063 המתואם לארצות עם תנועה בצד שמאל.
VAZ 21065 - דגם משופר שייצורו החל בשנת 1990 כלל תיבת הילוכם עם 5 הילוכים.
MyHeritage

| --- | --- |


 נתונים כלליים
 סוג:  חברה פרטית
 מייסדים:  גלעד יפת
 תקופת הפעילות:  2003–הווה (כ־22 שנים)
 חברות בנות:  Geni 
 מיקום המטה:  רחוב אריאל שרון 3, אור יהודה
 משרד ראשי:  אור יהודה, ישראל ותל אביב, ישראל
 ענפי תעשייה:  אינטרנט
 מוצרים עיקריים:  אתר אינטרנט, תוכנת גנאלוגיה, אפליקציית מובייל
 מנכ"ל:  גלעד יפת
 עובדים:  420
  
 www.myheritage.co.il
 
המשרד במושב בני עטרות בו החלה החברה את דרכה
MyHeritage היא חברת היי-טק ישראלית המפתחת פלטפורמה לגילוי, שימור ושיתוף היסטוריה משפחתית בטכנולוגיה של הצלבת מידע.
לחברה משרדים באור יהודה ומשרדים נוספים בתל אביב, קליפורניה ויוטה שבארצות הברית, בטורונטו שבקנדה ובקייב שבאוקראינה.
בנובמבר 2016 השיקה MyHeritage בדיקת DNA ביתית הנמכרת ברחבי העולם. תוצאות הבדיקות הגנטיות מאפשרות למשתמשים לאתר קרובי משפחה ולקבל מידע מפורט על מקורותיהם האתניים והגאוגרפיים.
בפברואר 2021 נמכרה החברה לקרן "פרנסיסקו פרטנרס" תמורת כ-600 מיליון דולר.
כיום יש ל-MyHeritage שלושה מיליארד פרופילים ו-41 מיליון אילנות יוחסין.
רכישות

בפברואר 2010, רכשה MyHeritage את Germany Online Social Networking GmbH‏ (OSN), שהפעילה אתרי גנאלוגיה ב-10 שפות ביותר מ-15 מדינות. אתרים אלה כללו, בין היתר, את verwandt.de בגרמניה, moikrewni.pl בפולין, ו-dynastree.com בארצות הברית. OSN הוקמה ב-2007 כשהשיקה את האתר בגרמניה, וגדלה עד שהכילה מעל 10 מיליון אילנות יוחסין ו-100 מיליון פרופילים של אנשים, בתוך שנתיים. ברכישה זו הוסיפה MyHeritage כמה יכולות חדשות וכן הרחיבה את בסיס המשתמשים שלה.
ביוני 2011 רכשה MyHeritage את הרשת החברתית-משפחתית מפולין, "Bliscy.pl", מחברת האינטרנט הפולנית Wirtualna Polska.
בנובמבר 2011 מיי הריטג' רכשה את החברה האמריקאית "FamilyLink.com" - שירות בתשלום המספק גישה למאגר גדול של חומר היסטורי הכולל מפקדי אוכלוסין, רישומי לידה, נישואין ופטירה, וכן ארכיון נרחב של עיתונים היסטוריים.
בנובמבר 2012 רכשה מיי הריטג' את Geni, אתר אינטרנט שעניינו בניית אילן יוחסין גלובאלי.
הוקרה

2013 – מיי הריטג' נבחרה על ידי עיתון "גלובס" לסטארט-אפ המבטיח של השנה, מתוך כ-4,800 סטארט-אפים שנסקרו במסגרת התחרות.
2013 – מיי הריטג' הוכרה על ידי פירמת ראיית החשבון דלויט כאחת מ-10 חברות הטכנולוגיה הצומחות ביותר באירופה, במזרח התיכון ובאפריקה.
אתר האינטרנט של MyHeritage > אתרים משפחתיים

MyHeritage הוא אתר גלובלי לחקר היסטוריה משפחתית, התומך ב-42 שפות שונות. אחד השירותים העיקריים שמציע האתר הוא בניית אתר משפחתי המאפשר לחבריו לבנות אילן יוחסין, להתחבר לקרובי משפחה ולשמור על קשר עימם, לתעד את חיי אבותיהם, לשתף תמונות היסטוריות, אירועים וסרטוני וידאו. יוצרי האתר המשפחתי יכולים להזמין בני משפחה אחרים להצטרף לאתר ולהשתתף במחקר ההיסטוריה המשפחתית שלהם.